CELEX: 62010TN0106
Language: fi
Date: 2010-03-04 00:00:00
Title: Asia T-106/10: Kanne 4.3.2010 — Espanja v. komissio

1.5.2010   
            
            
               FI
            
            
               Euroopan unionin virallinen lehti
            
            
               C 113/71
            
         Kanne 4.3.2010 — Espanja v. komissio
   (Asia T-106/10)
   2010/C 113/105
   Oikeudenkäyntikieli: espanja
   
      Asianosaiset
   
   
      Kantaja: Espanjan kuningaskunta (asiamies: M. Muñoz Pérez)
   
      Vastaaja: Euroopan komissio
   
      Vaatimukset
   
   
               —
            
            
               Komission 18.12.2009 tekemä päätös K(2009) 10136 lopullinen, jolla on toteutettu rahoitusoikaisuja EMOTR:n ohjausosaston yhteisöaloiteohjelmalle CCI 2000 ES.06.0.PC.003 (Espanja — Leader+Aragon) myönnettyyn tukeen, on kumottava
            
         
               —
            
            
               vastaajana oleva toimielin on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Komissio sovelsi riidanalaisella päätöksellä Espanjan viranomaisten 4.6.2008 mennessä ilmoittamiin kustannuksiin kiinteää kahden prosentin nettomääräistä rahoitusoikaisua, joka merkitsee edellä mainitun ohjelman kustannuksiin tarkoitetun EMOTR:n ohjausosaston tuen, joka myönnettiin komission 31.7.2001 tekemällä päätöksellä K(2001) 2067, vähentämistä 652 674,70 eurolla.
   Espanjan kuningaskunnan mukaan päätös on kumottava kahdesta syystä:
   
                
            
            
               Ensimmäinen syy koskee sitä, että asetuksen (EY) N:o 1260/1999 (1) 39 artiklaa on rikottu, koska sitä ei ole sovellettu asianmukaisesti, sillä väitetyt perusteet komission myöntämän rahoituksen oikaisemiseksi eivät kantajan mukaan merkitse todellisuudessa asetuksen (EY) N:o 438/2001 (2) 4 artiklan rikkomista, koska mainitussa säännöksessä asetettu vaatimus siitä, että paikan päällä suoritetuista tarkastuksista laadituissa asiakirjoissa on yksilöitävä loppuunsaatettu työ, ei edellytä välttämättä, että mainittujen asiakirjojen on sisällettävä luettelo suoritetuista tutkimuksista, jos niihin voidaan muuten tutustua vaivattomasti.
            
         
                
            
            
               Toinen syy on se, että asetuksen (EY) N:o 1260/1999 39 artiklan 3 kohdassa säädettyä suhteellisuusperiaatetta, jota sovelletaan yhdessä komission yksiköiden asetuksen (EY) N:o 1260/1999 39 artiklan 3 kohdassa säädettyjen rahoitusoikaisujen määrittämisessä soveltamia periaatteita, perusteita ja viitteellisiä prosenttiosuuksia koskevien suuntaviivojen kanssa, on loukattu. (3) Loukkaaminen on tapahtunut ensinnäkin niin, että kustannuksiin on sovellettu kahden prosentin oikaisua, vaikka Espanjan viranomaisten toimittamat tiedot osoittavat, että rahaston riski oli huomattavasti mainittua prosenttimäärää pienempi. Toiseksi loukkaaminen on tapahtunut niin, että ajanjaksoa, johon oikaisu vaikuttaa, on pidennetty siten, että huomioon on otettu paitsi komission tutkimuksessa viitattuun ajanjaksoon (17.12.2004) mennessä ilmoitetut kustannukset, myös kahdenvälisen kokouksen järjestämispäivään (4.6.2008) mennessä ilmoitetut kustannukset.
            
         
      (1)  Rakennerahastoja koskevista yleisistä säännöksistä 21.6.1999 annettu neuvoston asetus (EY) N:o 1260/1999 (EYVL L 161, 26.6.1999, s. 1).
   
      (2)  Neuvoston asetuksen (EY) N:o 1260/1999 soveltamista koskevista yksityiskohtaisista säännöistä rakennerahastoista myönnettävän tuen hallinto- ja valvontajärjestelmien osalta 2.3.2001 annettu komission asetus (EY) N:o 438/2001 (EYVL L 63, 3.3.2001, s. 21).
   
      (3)  Asiakirja K(2001) 476, 2.3.2001.